《滕王阁》
宋代·黄复之

飞阁岧峣倚天半，千里秋毫掌中看，
城下江声铁马行，梁间日中金蛇竄。
词客寂寥光景闲，秀色不改惟西山。
朝来敛黛作眉语，问此风月何当还。
便须领略追绝唱，终古发扬无尽藏。
惜哉元婴不读书，笔端只作蛱蝶图。

作者简介：黄复之，字幼张（《前贤小集拾遗》卷四），号淀湖（中印《诗渊》册三页二二二一）。今录诗六首。